The Sullies is 'n dubbelverdieping-selfsorghuis met slaapplek vir 6 volwassenes en 4 kinders in Morganbaai, net 900 m van die strand af.
Die huis beskik oor 3 slaapkamers, elkeen met 'n koninggrootte-bed of 2 enkelbeddens en wit perkallinne, en 'n kinderkamer met 2 stapelbeddens. Daar is 3 badkamers met storte, en 'n ekstra buite-stort met warm en koue water.
Die oopplan-kombuis is met 3 yskas-vrieskaste, 'n skottelgoedwasser, ysmasjien, stomer, wasmasjien, tuimeldroër en 'n Nespresso-koffiemasjien toegerus. Die eethoekie het 'n groot tafel en bankies vanwaar gaste die pragtige uitsig kan geniet.
The Sullies het o…
The Sullies het ook 'n lieflike kuierarea met 'n pooltafel, ruim sitarea en 'n TV met sekere DStv-kanale. Die groot onderdakdek spog met hangstoele, hangmatte, 'n tafel met bankies en 'n draagbare braai. 'n Skoonmaakdiens is ingesluit. Die groot dek spog met 'n lieflike uitsig oor die strandmeer en die reservaat - dis die perfekte plek vir voëlkyk.
Morganbaai spog met 'n rits besienswaardighede, soos die kranse, strandmeer, strande en die plaas- en kunsvlytmarkies.